Беларускi iнтарэс у Інданезii Iнданезiя з'яўляецца па многiх параметрах краiнай выключнай i ўнiкальнай. Знаходзячыся на чацвёртым месцы ў свеце па колькасцi насельнiцтва з прыкладна 240 млн жыхароў, яна можа з часам выйсцi на трэцяе месца, абагнаўшы ЗША, калi цяперашнiя тэмпы нараджальнасцi захаваюцца i ў наступныя дзесяцiгоддзi. Уся гэтая вялiзная маса насельнiцтва сканцэнтравана на некалькiх тысячах астравоў, якiя складаюць тэрыторыю краiны (пры тым, што ў Iнданезii больш за 17,5 тысячы астравоў, толькi частка з iх заселена). З унiкальных адметнасцяў трэба адзначыць таксама, што гэта найбуйнейшая па насельнiцтве iсламская краiна ў свеце. У апошнiя гады Iнданезiя змагла забяспечыць нядрэнныя тэмпы эканамiчнага росту, якiя пазiтыўна адбiваюцца на ёмiстасцi ўнутранага рынку i росце ўплыву краiны ў сусветным гандлi. Iнданезiя з ВУП больш чым у 1,2 трыльёна долараў ужо ўвайшла ў склад G-20, у якi ўваходзяць 20 найбольш буйных эканомiк свету, i ў гэты момант ужо агучаны амбiцыйныя планы па ўваходжаннi краiны ў блiжэйшым дзесяцiгоддзi ў дзясятку найбуйнейшых эканомiк свету. Акрамя гэтага, краiна ўвайшла ў спiс адзiнаццацi найбольш перспектыўных эканомiк, якiя, на думку аналiтыкаў Goldman Sachs, услед за краiнамi БРIК, акажуць найбольшы ўплыў на свет у наступныя дзесяцiгоддзi, выцясняючы з цэнтра ўвагi заходнiя краiны, якiя пануюць сёння. Усё гэта непазбежна адбiваецца i на палiтычным уплыве дзяржавы. Да кiраўнiцтва краiны ўсё ў большай ступенi прыслухваюцца ва ўплывовых мiжнародных арганiзацыях, меркаванне лiдараў Iнданезii становiцца важным для найбуйнейшых дзяржаў свету.